open-index/open-wikipedia-markdown huggingface dataset:
সুওন স্যামসাং ব্লুউইংস

**সুওন স্যামসাং ব্লুউইংস ফুটবল ক্লাব** (, ; সাধারণত **সুওন স্যামসাং ব্লুউইংস এফসি** এবং সংক্ষেপে **সুওন স্যামসাং ব্লুউইংস** নামে পরিচিত) হচ্ছে সুওন ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ১৯৯৫ সালে প্রতিষ্ঠিত হয়েছে। ৪৪,০৩১ ধারণক্ষমতাবিশিষ্ট সুওন বিশ্বকাপ স্টেডিয়ামে *চোং বেক-জোক* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় কিম বিউং-সু এবং সভাপতির দায়িত্ব পালন করছেন লি জুন। বর্তমানে দক্ষিণ কোরীয় রক্ষণভাগের খেলোয়াড় লি কি-জে এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, সুওন স্যামসাং ব্লুউইংস এপর্যন্ত ১৮টি শিরোপা জয়লাভ করেছে; যার মধ্যে চারটি কে লিগ ১  এবং পাঁচটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৫টি শিরোপা জয়লাভ করেছে; যার মধ্যে দুইটি এশীয় ক্লাব চ্যাম্পিয়নশিপ শিরোপা রয়েছে। ইয়ম কি-হুন, ইয়াং সাং-মিন, কুয়াক হি-জু, মাতেও নেরেতলিয়াক এবং অ্যাডাম ট্যাগার্টের মতো খেলোয়াড়গণ সুওন স্যামসাং ব্লুউইংসের জার্সি গায়ে মাঠ কাঁপিয়েছেন।

## ইতিহাস
১৯৯৬ মৌসুমে সুওন স্যামসাং ব্লুউইংস প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ১৯৯৬ সালের সালের ৩০শে মার্চ তারিখে, কে লিগ ১-এ ক্লাব ইতিহাসে নিজেদের প্রথম ম্যাচে কিম হোর অধীনে সুওন স্যামসাং ব্লুউইংস উলসান হুন্দাইয়ের বিরুদ্ধে ২–১ গোলের ব্যবধানে জয়লাভ করেছিল। ১৯৯৬ কে লিগ-এ সুওন স্যামসাং ব্লুউইংস ১৮টি জয় এবং ৯টি ড্রয়ে সর্বমোট ৬৩ পয়েন্ট অর্জন করে সামগ্রিক পয়েন্ট তালিকায় ২য় স্থান অর্জন করেছিল।

## তথ্যসূত্র

## বহিঃসংযোগ

*   

বিষয়শ্রেণী:সুওন স্যামসাং ব্লুউইংস
বিষয়শ্রেণী:১৯৯৫-এ প্রতিষ্ঠিত ফুটবল ক্লাব
বিষয়শ্রেণী:১৯৯৫-এ দক্ষিণ কোরিয়ায় প্রতিষ্ঠিত
বিষয়শ্রেণী:দক্ষিণ কোরিয়ার ফুটবল ক্লাব
বিষয়শ্রেণী:এএফসি চ্যাম্পিয়নস লিগ বিজয়ী
বিষয়শ্রেণী:কে লিগ ১-এর ক্লাব
গাণী মন্দির

**গাণী মন্দির** () হল আর্মেনিয়া ও সাবেক সোভিয়েত ইউনিয়নের একমাত্র টিকে থাকা গ্রিকো-রোমান কলোনেড ভবন। আয়নিক ক্রমে নির্মিত, এটি ইয়েরেভান থেকে প্রায় ৩০ কিমি (১৯ মাইল) পূর্বে মধ্য আর্মেনিয়ার গাণী গ্রামে অবস্থিত। এটি প্রাক-খ্রিস্টান আর্মেনিয়ার সবচেয়ে পরিচিত কাঠামো ও প্রতীক।

স্থাপনাটি সম্ভবত খ্রিস্টীয় প্রথম শতাব্দীতে রাজা প্রথম তিরিডেটস দ্বারা সূর্য দেবতা মিহরের মন্দির হিসাবে নির্মিত হয়েছিল। চতুর্থ শতাব্দীর গোড়ার দিকে আর্মেনীয়রা খ্রিস্টধর্মে দীক্ষিত হওয়ার পর, এটি প্রথম তিরিডেটসের বোন খসরোভিদুখতের একটি রাজকীয় গ্রীষ্মকালীন বাড়িতে রূপান্তরিত হয়েছিল। কিছু পণ্ডিতদের মতে এটি মন্দির নয় বরং একটি সমাধি ছিল, এবং এইভাবে পৌত্তলিক কাঠামোর ধ্বংস থেকে বেঁচে গিয়েছিল। এটি ১৯৭৯ খ্রিস্টাব্দের ভূমিকম্পে ভেঙে পড়েছিল। ১৯তম শতাব্দীতে নতুন করে আগ্রহের কারণে ২০তম শতাব্দীর প্রথম দিকে ও ২০তম শতাব্দীর মাঝামাঝি সময়ে এই স্থানে খনন কাজ পরিচালনা করা হয়েছিল, এবং অ্যানাস্টিলোসিস পদ্ধতি ব্যবহার করে ১৯৬৯ খ্রিস্টাব্দ থেকে ১৯৭৫ খ্রিস্টাব্দের মধ্যে  এর চূড়ান্ত পুনর্গঠন করা হয়েছিল। এটি আর্মেনিয়ার অন্যতম প্রধান পর্যটন আকর্ষণ এবং হেতানীয়বাদের (আর্মেনীয় নব্য পৌত্তলিকতাবাদ) কেন্দ্রীয় মন্দির।
 
## টিকা

## তথ্যসূত্র

বিষয়শ্রেণী:আর্মেনিয়া প্রত্নতাত্ত্বিক স্থান
আর রবি কান্নন

**আর রবি কান্নন** তামিলনাড়ুর চেন্নাইয়ের একজন ভারতীয় সার্জিক্যাল ক্যান্সার বিশেষজ্ঞ। বর্তমানে তিনি কাছাড় ক্যান্সার হাসপাতাল অ্যান্ড রিসার্চ সেন্টার (সিসিএইচআরসি)-এর পরিচালক। এটি একটি অলাভজনক হাসপাতাল যেখানে ক্যান্সার রোগীদের চিকিৎসা হয়। রবি কান্নন চেন্নাইয়ের আদিয়ার ক্যান্সার ইনস্টিটিউটের সার্জিক্যাল অনকোলজি বিভাগের প্রাক্তন প্রধান। তিনি ভারতের চতুর্থ সর্বোচ্চ বেসামরিক সম্মান পদ্মশ্রী পুরস্কারে ভূষিত এবং চিকিৎসাক্ষেত্রে "জনগণের পক্ষে স্বাস্থ্যসেবা এবং ক্যান্সারের যত্ন" নিতে "অপ্রত্যাশিতভাবে সীমানার বাইরে গিয়ে কাজ করা"র জন্য ২০২৩ সালের রামোন ম্যাগসেসে পুরস্কার প্রাপক।

## শিক্ষা
কান্নন চেন্নাইয়ের কিলপাউক মেডিকেল কলেজ থেকে এমবিবিএস ডিগ্রি নিয়ে স্নাতক হন এবং নতুন দিল্লির মৌলানা আজাদ মেডিকেল কলেজ থেকে সার্জিক্যাল ক্যান্সার বিজ্ঞানে স্নাতকোত্তর ডিগ্রি অর্জন করেন।

## কর্মজীবন
কান্নন আদিয়ার ক্যান্সার ইনস্টিটিউটের সার্জিক্যাল ক্যান্সার বিভাগের প্রধান ছিলেন। তাঁকে মাথা ও ঘাড় অঞ্চলের ক্যান্সার এবং হাড় ও নরম টিস্যু টিউমার বিশেষজ্ঞ বলা হয়। ২০০৬ সালে, তিনি একজন সহকর্মীর অনুরোধে পরামর্শ দিতে প্রথমবার কাছাড় ক্যান্সার হাসপাতাল এবং গবেষণা কেন্দ্র (সিসিএইচআরসি) পরিদর্শন করেন। এখানে তাঁর সাথে *সিসিএইচআরসি*-এর তৎকালীন পরিচালকের দেখা হয়। তিনি কান্ননকে এই কেন্দ্রের প্রধান হওয়ার প্রস্তাব দিয়েছিলেন। ২০০৭ সালে কান্নন চেন্নাইয়ের আদিয়ার ক্যান্সার ইনস্টিটিউট ত্যাগ করেন এবং পরিবারের সাথে আসামে চলে আসেন। এখানে তিনি শিলচরের কাছাড় ক্যান্সার হাসপাতাল অ্যান্ড রিসার্চ সেন্টারের সাথে যুক্ত হন এবং বরাক উপত্যকার মানুষের জন্য প্রাথমিক স্বাস্থ্যসেবা প্রদান শুরু করেন।

## উল্লেখযোগ্য

কান্ননের দৃষ্টিভঙ্গি আসামের বরাক উপত্যকায় একটি ছোট ক্যান্সার কেন্দ্রকে একটি পূর্ণাঙ্গ হাসপাতালে পরিণত করেছে, এটি আসামের ভারত-বাংলাদেশ সীমান্তের একটি প্রত্যন্ত অঞ্চল যেখানে আগে চিকিৎসার পরিমিত পরিষেবা ছিল। তিনি ক্যান্সার রোগীদের উন্নত সেবা প্রদানের জন্য স্বল্প সম্পদ দিয়ে এই হাসপাতালটি চালিয়েছেন এবং অন্য চিকিৎসকদের এখানে পরিষেবা দেবার জন্য উদ্বুদ্ধ করেছেন। বর্তমানে হাসপাতাল সোসাইটি ক্যান্সার রোগীদের বিনামূল্যে চিকিৎসা পরিষেবা দেবার জন্য তহবিল সংগ্রহ করে, এছাড়াও এর মধ্যে রয়েছে বিনামূল্যে রোগী/পরিবারের বাসস্থান, খাদ্য। একটি কর্মসংস্থান কেন্দ্র আছে যেখানে সক্ষম রোগী এবং পরিচারিকারা কাজ করতে পারেন।

## ব্যক্তিগত জীবন

রবি কান্ননের বাবা বিমান বাহিনীর একজন কর্মী ছিলেন, যিনি তাঁর সেবার জন্য একটি বিশেষ সেবা পদক পেয়েছিলেন। তাঁর মা ইন্দুমতি কান্নন। রবি বিবাহ করেছেন সীতালক্ষীকে, যিনি ইউনাইটেড স্টেটস ইন্ডিয়া এডুকেশনাল ফাউন্ডেশনের প্রাক্তন কর্মী এবং তাঁদের একটি মেয়ে আছে।

## পুরস্কার

* রামোন ম্যাগসেসে পুরস্কার, ২০২৩
* পদ্মশ্রী - ভারতের ৪র্থ সর্বোচ্চ বেসামরিক পুরস্কার, ২০২০ সালের ২৬শে জানুয়ারি
* ২০১৩ সালে মেডিসিনে মহাবীর পুরস্কার

## তথ্যসূত্র

বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:ভারতীয় ক্যান্সার বিশেষজ্ঞ
বিষয়শ্রেণী:ভারতীয় শল্যচিকিৎসক
ময়নাগুড়ি উচ্চ বিদ্যালয়

**ময়নাগুড়ি উচ্চ বিদ্যালয়** (), ১৯৪৬ সালে প্রতিষ্ঠিত একটি সরকারি বিদ্যালয় যা পশ্চিমবঙ্গের, জলপাইগুড়ি জেলার, ময়নাগুড়ি শহরে অবস্থিত।

## বিবরণ
এই বিদ্যালয়টি ১৯৪৬ সালে প্রতিষ্ঠিত হয় এবং ময়নাগুড়ির প্রাচীনতম শিক্ষা প্রতিষ্ঠানগুলির মধ্যে একটি। এই বিদ্যালয়টি পশ্চিমবঙ্গ সরকার দ্বারা পরিচালিত।এই বিদ্যালয়ের মাধ্যমিক শিক্ষা পশ্চিমবঙ্গ মধ্য শিক্ষা পর্ষদ এবং উচ্চ মাধ্যমিক শিক্ষা পশ্চিমবঙ্গ উচ্চমাধ্যমিক শিক্ষা সংসদ 
দ্বারা স্বীকৃত।

## তথ্যসূত্র

বিষয়শ্রেণী:জলপাইগুড়ি জেলা
বিষয়শ্রেণী:১৯৪৬-এ পশ্চিমবঙ্গে প্রতিষ্ঠিত
বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান
আন্তর্জাতিক উন্নয়ন সংস্থা

**আন্তর্জাতিক উন্নয়ন সংস্থা** (; সংক্ষেপে: আইডিএ) তৃতীয় বিশ্বের অনুন্নত দেশগুলোকে সহজ শর্তে ও স্বল্পসুদে ঋণ প্রদান করে। এটি Soft Loan Window নামে পরিচিত। এটি বিশ্ব ব্যাংক গ্রুপের পাঁচটি অঙ্গপ্রতিষ্ঠানের মধ্যে একটি। বিশ্ব ব্যাংকের এই সংস্থাটির লক্ষ্য হলো আর্থিক ও নীতিগত সহায়তা দিয়ে একটি দেশের অর্থনৈতিক প্রবৃদ্ধি ও মানুষের জীবনমান উন্নত করা।

বিশ্ব ব্যাংক কর্তৃক পরিচালিত আইবিআরডি বিশ্বের সবচেয়ে বড় উন্নয়ন ব্যাংক। তবে সামগ্রিকভাবে আইবিআরডি এবং আইডিএ এর সমন্বয়ে বিশ্ব ব্যাংক গঠিত। যেসব দেশ আইবিআরডি থেকে ঋণ পায় না, সেসব দেশকে আইডিএ ঋণ প্রদান করে।

## ইতিহাস
১৯৬০ সালের ২৪ সেপ্টেম্বর নিম্ন আয়ের দেশগুলোর অর্থনৈতিক উন্নয়নে সহায়তার লক্ষ্যে আইডিএ প্রতিষ্ঠিত হয়। বর্তমানে ৭৪টি স্বল্পোন্নত দেশ আইডিএ এর ক্রেডিট প্রোগ্রামের অন্তর্ভুক্ত। জরুরি সহায়তা প্রদানের জন্য আইডিএ ২০০৭ সালে Crisis Response Window চালু করে। হন্ডুরাস আইডিএ থেকে প্রথম ঋণগ্রহণ করে।

## বাংলাদেশ ও আইডিএ
বাংলাদেশ ১৯৭২ সালের ১৭ আগস্ট আইডিএ এর সদস্যপদ লাভ করে। বাংলাদেশ আইডিএ থেকে সর্বাধিক আর্থিক সহায়তা পায়। বর্তমানে আইডিএ’র সহায়তায় প্রায় ১৬০০ কোটি ডলারের ৫৫টি প্রকল্প চলমান রয়েছে বাংলাদেশে।
## আরো দেখুন
* বিশ্ব ব্যাংক
* বিশ্ব ব্যাংক গোষ্ঠী
* আন্তর্জাতিক পুনর্গঠন ও উন্নয়ন ব্যাংক
* বহুপাক্ষিক বিনিয়োগ গ্যারান্টি সংস্থা
* ইন্টারন্যাশনাল ফাইন্যান্স কর্পোরেশন
* বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত

## তথ্যসূত্র

## বহিঃসংযোগ
* 

বিষয়শ্রেণী:অর্থনৈতিক প্রতিষ্ঠান
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:১৯৬০-এ প্রতিষ্ঠিত সংগঠন
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:বিশ্ব ব্যাংক গোষ্ঠী
মণ্ডপ

**মণ্ডপ** () বা **মন্তপ** ভারতীয় স্থাপত্যে  জনসাধারণের আচার-অনুষ্ঠানের "স্তম্ভযুক্ত দরদালান" বা "পটমণ্ডপ", বিশেষ করে হিন্দু মন্দির স্থাপত্যে বৈশিষ্ট্যযুক্ত।

দেয়াল আছে কিনা তার উপর নির্ভর করে মণ্ডপকে "খোলা" বা "বন্ধ" হিসাবে বর্ণনা করা হয়। মন্দিরে, এক বা একাধিক মণ্ডপ প্রায়ই অভয়ারণ্য এবং মন্দিরের প্রবেশদ্বারের মাঝখানে একই অক্ষে থাকে। বড় মন্দিরে অন্যান্য মণ্ডপগুলি পাশে স্থাপন করা যেতে পারে, বা মন্দির প্রাঙ্গণের মধ্যে আলাদা করা যেতে পারে।

## মন্দির স্থাপত্য

হিন্দু মন্দিরে মণ্ডপ হল বারান্দার মতো কাঠামো যা দিয়ে মন্দিরের দিকে নিয়ে যায়। এটি ধর্মীয় নৃত্য ও সঙ্গীতের জন্য ব্যবহৃত হয় এবং এটি মৌলিক মন্দির প্রাঙ্গণের অংশ। প্রার্থনা কক্ষটি সাধারণত মন্দিরের গর্ভগৃহের সামনে নির্মিত হয়েছিল। বড় মন্দিরে অনেকগুলি মণ্ডপ থাকে।

যদি একটি মন্দিরে একাধিক মণ্ডপ থাকে, তাহলে প্রত্যেকটিকে আলাদা অনুষ্ঠানের জন্য বরাদ্দ করা হয় এবং এর ব্যবহার প্রতিফলিত করার জন্য নাম দেওয়া হয়। উদাহরণস্বরূপ, ঐশ্বরিক বিবাহের জন্য নিবেদিত মণ্ডপকে কল্যাণ মণ্ডপ হিসাবে উল্লেখ করা হয়। প্রায়শই হলটি স্তম্ভযুক্ত ছিল এবং স্তম্ভগুলি জটিল  খোদাই দ্বারা সজ্জিত ছিল। সমসাময়িক পরিভাষায়, এটি এমন কাঠামোকেও উপস্থাপন করে যার মধ্যে হিন্দু বিবাহ সম্পাদিত হয়। বর ও কনে মণ্ডপের মাঝখানে পবিত্র অগ্নি প্রজ্জ্বলন করে যা কার্যকারী পুরোহিতের দ্বারা প্রজ্জ্বলিত হয়।

## শ্রেণিবিভাগ

যখন একটি মন্দিরে একাধিক মণ্ডপ থাকে, তখন তাদের বিভিন্ন নাম দেওয়া হয়।
* অর্ধমণ্ডপ – মন্দিরের বাইরের অংশ এবং গর্ভগৃহ বা মন্দিরের অন্যান্য মণ্ডপের মধ্যবর্তী স্থান
* অস্থান মণ্ডপ – সমাবেশ হল
* কল্যাণমণ্ডপ – দেবীর সাথে প্রভুর বিবাহের অনুষ্ঠানের জন্য উৎসর্গীকৃত
* মহামণ্ডপ - যখন মন্দিরে বেশ কয়েকটি মণ্ডপ থাকে, তখন এটি সবচেয়ে বড় এবং সবচেয়ে লম্বা। এটি ধর্মীয় বক্তৃতা পরিচালনার জন্য ব্যবহৃত হয়। 
* নন্দীমণ্ডপ - শিব মন্দিরে, পবিত্র ষাঁড় নন্দীর মূর্তি সহ মণ্ডপ, মূর্তি বা শিবের লিঙ্গের দিকে তাকিয়ে।
* রাঙামণ্ডপ বা রঙ্গমণ্ডপ – বৃহত্তর মণ্ডপ, যা সঙ্গীত সহ নাচ বা নাটকের জন্য ব্যবহার করা যেতে পারে
* মেঘনাথমণ্ডপ
* নমস্কারমণ্ডপ
* উন্মুক্তমণ্ডপ বা খোলামণ্ডপ

## তথ্যসূত্র

## বহিঃসংযোগ

* Photo of four-pillared Kakatiya mandapa
*Photo of relief in a mandapa
*Floor plan of North Indian temple with mandapa

বিষয়শ্রেণী:হিন্দু মন্দির স্থাপত্য
দুলাল মানকি

**দুলাল মানকি** ( , জন্ম: ১৯৬৪) একজন অসমীয় লোক শিল্পী এবং সঙ্গীতজ্ঞ। তিনি চা উপজাতির ঐতিহ্যবাহী লোকসংগীতশিল্পী। ঝুমুর গান গাওয়ার বিশেষ দক্ষতার জন্য তিনি **ঝুমার সম্রাট** হিসেবে পরিচিত। ২০২১ সালে, ভারত সরকার তার অবদানের স্বীকৃতিস্বরূপ তাকে দেশের চতুর্থ সর্বোচ্চ বেসামরিক সম্মান পদ্মশ্রী প্রদান করে।

## যৌবন এবং শিক্ষা
দুলাল মানকি ১৯৬৪ সালে তিনসুকিয়া জেলার দুমডুমার কাছে ধেয়েদাম চা বাগানে জন্মগ্রহণ করেন।  ওনার পিতার নাম মথুর চন্দ্র মানকি এবং মাতা যশোদা মানকি। মথুর চন্দ্র মানকি ভারতের স্বাধীনতা আন্দোলনের সময় ব্রিটিশ ভারতীয় সেনাবাহিনীতে চাকরি করেছিলেন। এরপর চাকরি ছেড়ে চা বাগানে কাজ শুরু করেন তিনি। এরপর তিনি চাকরি থেকে অবসর নেন এবং ধেয়েদাম চা বাগানের কাছে বারসাপজানের কেচুগুড়ি গ্রামে স্থায়ী হন। তাদের চার ছেলে ও তিন মেয়ে।

দুলাল মানকি প্রাথমিক শিক্ষা গ্রহণ করেন ধেয়েদাম টি এস্টেট প্রাথমিক বিদ্যালয়ে। এরপর তিনি বর্ষপজান উচ্চ বিদ্যালয়ে ভর্তি হন। উচ্চ বিদ্যালয়ের শিক্ষা শেষ করার পর, তিনি ডিব্রুগড় বিশ্ববিদ্যালয়ের অধিভুক্ত ডুমডুমা কলেজে ভর্তি হন। ১৯৮০-এর দশকে আসাম আন্দোলনের সময় অস্থিরতার মধ্য দিয়ে তিনি তার পড়াশোনা শেষ করেছিলেন।

## কর্মজীবন
দুলাল মানকি একটি সঙ্গীত পরিবারে জন্ম হন। তার বাবা ছিলেন একজন লোকসঙ্গীতশিল্পী এবং চা উপজাতির ঐতিহ্যবাহী গানের একজন ওস্তাদ। তিনি তার পিতার কাছ থেকে প্রাথমিক সঙ্গীত শিক্ষা লাভ করেন। তিনি যখন প্রাথমিক বিদ্যালয়ে ছিলেন, তখন তাঁর শিক্ষক কমল চন্দ্র পদুম তাঁকে একটি বেঞ্চে দাঁড় করিয়ে গান শোনাতেন। তার পরিবার, বন্ধুবান্ধব এবং শিক্ষকদের দ্বারা উৎসাহিত হয়ে তিনি সঙ্গীতে কর্মজীবন শুরু করেন। এরপর তিনি গুরু মুনীন্দ্র দেবের কাছ থেকে ভারতীয় শাস্ত্রীয় সঙ্গীতে আনুষ্ঠানিক শিক্ষা লাভ করেন।

১৯৭৬ সালে, তিনি আকাশবাণী ডিব্রুগড়ের 'চা শ্রমিকদের আচার' অনুষ্ঠানে গান গাওয়ার জন্য আমন্ত্রিত হন। ১৯৮২ সালে, তিনি 'চা উপজাতির লোকগান' শিরোনামে চা উপজাতির লোকগানের একটি সংকলন তৈরি করেছিলেন। এটি ছিল ভূপেন উজি পরিচালিত তাঁর প্রথম বাণীবন্ধন। এরপর বেশ কিছু গান গেয়েছেন তিনি।

২০২৩ সালে, তিনি অঙ্গরাগ মোহান্তি এবং সীমান্ত শেখরের সাথে এমটিভি কোক স্টুডিও সিজন ৩-এ জনপ্রিয় গান 'ঝুমুর - কি টোকে বান্ধি দেলাই' অংশগ্রহণ করেন।

কেন্দ্রীয় মন্ত্রী পবন সিং ঘটোরের পৃষ্ঠপোষকতায় মারানে অনুষ্ঠিত কেন্দ্রীয় করম পূজা অনুষ্ঠানে আনুষ্ঠানিকভাবে তাকে **ঝুমুর গান** উপাধিতে ভূষিত করা হয়।

## ব্যক্তিগত বেপার
দুলাল মানকি ৪ ফেব্রুয়ারি ২০০৪ তারিখে শিবসাগর জেলার নাজিরার নিমা মানকির সাথে বিবাহ বন্ধনে আবদ্ধ হন। তাদের এক ছেলে ও এক মেয়ে রয়েছে।

## পুরস্কার ও সম্মাননা
আসামের চা সম্প্রদায়ের ঐতিহ্যবাহী লোকসঙ্গীতের ক্ষেত্রে অবদানের জন্য দুলাল মানকি অনেক পুরস্কার ও সম্মাননা পেয়েছেন। এর মধ্যে উল্লেখযোগ্য হল:

* শ্রীমন্ত শঙ্করদেব: শ্রেষ্ঠ পটভূমি গায়ক, প্রাগ সিনে পুরস্কার
* 'ঝুমুর গুরু', ইস্টার্ন মার্জিনাল কালচারাল সেন্টার, কলকাতা, ২০১০
* ডাঃ উপেন্দ্র কাকতি ,
* সাংস্কৃতিক আইকন পুরস্কার, এপিপিএল ফাউন্ডেশন, ২০১৮
* পদ্মশ্রী, ২০২১

## তথ্য সূত্র

বিষয়শ্রেণী:পদ্মশ্রী প্রাপক
বিষয়শ্রেণী:আসামের ব্যক্তি
.কেজেড

**.কেজেড** হল কাজাখস্তানের ইন্টারনেট কান্ট্রি কোড টপ-লেভেল ডোমেইন (সিসিটিএলডি)।

এটির তৃতীয় স্তরের নিবন্ধন মূলত কাজাখস্তানের সাথে যুক্ত সত্বাগুলোর জন্য প্রযোজ্য।

## তথ্যসূত্র

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:কাজাখস্তানে ইন্টারনেট
.এলবি

**.এলবি** হল লেবাননের ইন্টারনেট কান্ট্রি কোড টপ-লেভেল ডোমেইন (সিসিটিএলডি)।

অফিসিয়াল রেজিস্ট্রেশন নিয়ম অনুসারে, এই ডোমেইন নামে নিবন্ধিত হওয়ার জন্য একটি লেবানিজ ট্রেডমার্ক সার্টিফিকেট থাকা আবশ্যক এবং সেই ট্রেডমার্কের মালিককে অবশ্যই একজন লেবানিজ সত্তাধারী হতে হবে।

## তথ্যসূত্র

বিষয়শ্রেণী:কান্ট্রি কোড টপ-লেভেল ডোমেইন
সোহানলাল কনওয়ার

**সোহানলাল কনওয়ার** একজন ভারতীয় চলচ্চিত্র পরিচালক ও প্রযোজক। তিনি *[[বে-ঈমান]]* (১৯৭২) চলচ্চিত্রের জন্য শ্রেষ্ঠ চলচ্চিত্র (প্রযোজক) ও শ্রেষ্ঠ পরিচালক বিভাগে ফিল্মফেয়ার পুরস্কার অর্জন করেন। এছাড়া তিনি *[[পহচান (১৯৭০-এর চলচ্চিত্র)|পহচান]]* (১৯৭০) ও *[[সন্ন্যাসী (১৯৭৫-এর চলচ্চিত্র)|সন্ন্যাসী]]* (১৯৭৫) চলচ্চিত্রের জন্য শ্রেষ্ঠ চলচ্চিত্র ও শ্রেষ্ঠ পরিচালক বিভাগে আরও চারটি ফিল্মফেয়ার পুরস্কারের মনোনয়ন লাভ করেন।

## কর্মজীবন
কনওয়ার ১৯৭০ সালে *[[পহচান (১৯৭০-এর চলচ্চিত্র)|পহচান]]* (১৯৭০) চলচ্চিত্র নির্মাণ করেন। চলচ্চিত্রটি বক্স অফিসে মাঝারিমানের ব্যবসা করে এবং এই চলচ্চিত্রের জন্য তিনি শ্রেষ্ঠ চলচ্চিত্র (প্রযোজক) ও শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। ১৯৭২ সালে তিনি *[[বে-ঈমান]]* চলচ্চিত্র নির্মাণ করেন। মনোজ কুমার ও রাখী অভিনীত চলচ্চিত্রটি বক্স অফিসে ব্যবসাসফল হয় এবং সেই বছরের ৪র্থ শীর্ষ আয়কারী চলচ্চিত্র হয়ে ওঠে। এই চলচ্চিত্রের জন্য তিনি শ্রেষ্ঠ চলচ্চিত্র (প্রযোজক) ও শ্রেষ্ঠ পরিচালক বিভাগে ফিল্মফেয়ার পুরস্কার অর্জন করেন। ১৯৭৫ সালে তিনি *[[সন্ন্যাসী (১৯৭৫-এর চলচ্চিত্র)|সন্ন্যাসী]]* চলচ্চিত্র নির্মাণ করেন। মনোজ কুমার ও হেমা মালিনী অভিনীত চলচ্চিত্রটি বক্স অফিসে ব্যবসাসফল হয় এবং সেই বছরের ৩য় শীর্ষ আয়কারী চলচ্চিত্র হয়ে ওঠে। এই চলচ্চিত্রের জন্য তিনি শ্রেষ্ঠ চলচ্চিত্র (প্রযোজক) ও শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন।

## চলচ্চিত্রের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত

**বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত** (; সংক্ষেপে ICSID) আন্তর্জাতিক বিনিয়োগের বিরোধ নিষ্পত্তি এবং সালিশী সুবিধা প্রদান করার মাধ্যমে বিনিয়োগকারী ও বিনিয়োগগ্রহীতাদের মধ্যে সুসম্পর্ক তৈরীর জন্য বিশ্বব্যাংকের সহযোগী সংস্থা হিসাবে কাজ করে। সংস্থাটি বাংলায় সংক্ষেপে **ইকসিড** নামেই বেশি পরিচিত। এটি বিশ্ব ব্যাংক গ্রুপের পাঁচটি অঙ্গপ্রতিষ্ঠানের মধ্যে একটি।

## ইতিহাস
সরকার ও বিদেশী বিনিয়োগকারীদের মধ্যে পুঁজি বিনিয়োগজনিত বিরোধ সালিশির মাধ্যমে মীমাংসা করার লক্ষ্যে ১৯৬৬ সালের ১৪ অক্টোবর ইকসিড প্রতিষ্ঠিত হয়। ইকসিড কনিভেনশনটি ১৫৮ স্বাক্ষরিত দেশ দ্বারা অনুমোদিত হয়েছে।
## বাংলাদেশ ও ইকসিড
২০০৩ সালে নাইকো-বাপেক্স যৌথ উদ্যোগে একটি চুক্তির মাধ্যমে সুনামগঞ্জের ছাতকের টেংরাটিলায় গ্যাসক্ষেত্র থেকে গ্যাস উত্তোলনের দায়িত্ব দেওয়া হয়। নাইকোর অবহেলায় ২০০৫ সালের ৭ জানুয়ারি ও ২৪ জুন টেংরাটিলা গ্যাসক্ষেত্রে বিস্ফোরণে দেশের আর্থিক ও পরিবেশগত বিপুল ক্ষয়ক্ষতি হয়। বাংলাদেশ পুঁজি বিনিয়োগজনিত বিরোধ নিষ্পত্তির আন্তর্জাতিক কেন্দ্রে মামলা দায়ের করে। ইকসিড ট্রাইব্যুনাল নাইকোকে দায়ী করে ২০২০ সালের ২৮ ফেব্রুয়ারি এক যুগান্তকারী রায় প্রদান করেন। 
## আরো দেখুন
* বিশ্ব ব্যাংক
* বিশ্ব ব্যাংক গোষ্ঠী
* আন্তর্জাতিক পুনর্গঠন ও উন্নয়ন ব্যাংক
* আন্তর্জাতিক উন্নয়ন সংস্থা
* বহুপাক্ষিক বিনিয়োগ গ্যারান্টি সংস্থা
* ইন্টারন্যাশনাল ফাইন্যান্স কর্পোরেশন
## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক প্রতিষ্ঠান
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:বিশ্ব ব্যাংক গোষ্ঠী
বিষয়শ্রেণী:জাতিসংঘ উন্নয়ন গ্রুপ
কক্সবাজার সরকারি মহিলা কলেজ

https://www.cgmc.edu.bd/ 

**কক্সবাজার সরকারি মহিলা কলেজ** দক্ষিণ চট্টগ্রাম তথা কক্সবাজার জেলার একটি বিখ্যাত বিদ্যাপীঠ, কলেজটি বর্তমানে জাতীয় বিশ্ববিদ্যালয়ের অধিভুক্ত রয়েছে।

## শিক্ষা কার্যক্রম
**কক্সবাজার সরকারি মহিলা কলেজে** বর্তমানে একাদশ-দ্বাদশ শ্রেণীতে পাঠদানের পাশাপাশি জাতীয় বিশ্ববিদ্যালয়ের অধীনে ডিগ্রি ও অনার্স পর্যায়ের কোর্স চালু রয়েছে

; ডিগ্রি কোর্স

# বিএ
# বিএসএস

;
; অনার্স কোর্স

# বাংলা
# অর্থনীতি

## ইতিহাস
**কক্সবাজার সরকারি মহিলা কলেজ** টি ৩১ আগস্ট ১৯৮৬ তারিখে জনাব ওসমান সারওয়ার আলম চৌধুরী, প্রাক্তন এমপি, রাষ্ট্রদূতের দক্ষ স্টুয়ার্ডশিপ সহ একদল শিক্ষাবিদ, সমাজসেবী, সমাজকর্মী দ্বারা প্রতিষ্ঠিত হয়েছিল। ওসমান সারওয়ার আলম চৌধুরী স্বেচ্ছায় সম্মানসূচক অধ্যক্ষের পদ অলঙ্কৃত করেছিলেন। ১৯৯৭ সালের ৭ এপ্রিল তৎকালীন প্রধানমন্ত্রী শেখ হাসিনা অন্য ১৭টি মহিলা কলেজের সঙ্গে কলেজটিকে সরকারি কলেজ হিসেবে ঘোষণা করেন।

ফলে ৭ এপ্রিল ১৯৯৭ তারিখ থেকে কলেজটির নাম পরিবর্তন করে কক্সবাজার সরকারি মহিলা কলেজ করা হয়। প্রাথমিক ভাবে শুধুমাত্র ইন্টারমিডিয়েট পর্যায়ে শিক্ষার্থী ভর্তি করা হতো, এখন শিক্ষার্থীরা ডিগ্রি পর্যায়েও ভর্তি হচ্ছে। এখানে প্রায় পনের শতাধিক শিক্ষার্থী রয়েছে যারা মানবিক, বিজ্ঞান এবং ব্যবসায়িক অধ্যয়নের বিভিন্ন গ্রুপে ইন্টারমিডিয়েট এবং ডিগ্রি স্তরে পড়াশোনা করছে।

একটি অত্যাধুনিক লাইব্রেরি, একটি কম্পিউটার ল্যাব এবং তিনটি বিজ্ঞান গবেষণাগার সবসময় শিক্ষার্থীদের সহায়তায় রয়েছে। এখানে বারোজন একাডেমিক কর্মী এবং ছয়জন সহকারী নিম্ন স্তরের কর্মী একাডেমিক ও অ-একাডেমিক কার্যক্রমে নিয়োজিত আছেন।

## আরো দেখুন

* কক্সবাজার সরকারি কলেজ

* কক্সবাজার সিটি কলেজ

## তথ্যসূত্র

বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কক্সবাজার জেলার মহাবিদ্যালয়
বিষয়শ্রেণী:কক্সবাজার জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:১৯৮৬-এ বাংলাদেশে প্রতিষ্ঠিত
আদ-দ্বীন

**আদ-দ্বীন** বা **উদ্দিন** ( ** এর অর্থ ধর্ম/বিশ্বাস/গোত্র') কিছু আরবি নামের একটি প্রত্যয় উপাদান, যার অর্থ 'ধর্ম/বিশ্বাস/গোত্র', উদাহরণস্বরূপ সাইফ আল-দীন ()। মুসলিম বিশ্ব জুড়ে অ-আরবি নামেও বিভিন্ন প্রকার ব্যবহৃত হয়, এটি সাম্রাজ্যবাদী সেলজুক, ওয়ালাশমাস, মুঘল এবং অভিজাত আলাউইদ হায়দ্রাবাদি নবাবসহ কিছু রাজকীয় মুসলিম পরিবার দ্বারা পারিবারিক নাম-প্রত্যয় হিসাবে ব্যবহৃত হয়।

এর প্রমিত প্রতিবর্ণীকরণে আরবি বানান হচ্ছে । "সূর্য অক্ষর" সম্পর্কিত ধ্বনিতাত্ত্বিক নিয়মের কারণে, আরবি অক্ষর ( ) , আরবি অক্ষর  () একটি নির্দিষ্ট নিবন্ধের  () এর একটি সমন্বিত অক্ষর। যৌগের প্রথম বিশেষ্যটির অবশ্যই সমাপ্তি -*উ* থাকতে হবে, যা আরবি ভাষায় সংমিশ্রণের নিয়ম অনুসারে (সাধারণভাবে নামগুলি মনোনীত ক্ষেত্রে রয়েছে), নিম্নলিখিত *এ*-কে একীভূত করে, এভাবে ধ্রুপদী এবং আধুনিক প্রমিত আরবিতে  প্রকাশিত হয়।

যাইহোক, সমস্ত আধুনিক আরবি আঞ্চলিক ভাষায় বিশেষ্যের সমাপ্তির অভাব রয়েছে। সুতরাং, তাদের মধ্যে নির্দিষ্ট নিবন্ধের স্বরটি সম্পূর্ণরূপে *a* বা *e* হিসাবে উচ্চারিত হয় (পরবর্তীটি বেশিরভাগ মাগরেব এবং মিশরে)। একই সময়ে, আরবি সংক্ষিপ্ত স্বর *উ* ফারসিতে সংক্ষিপ্ত *ও* হিসাবে অনুবাদ করা হয়, এইভাবে ।

সুতরাং, বাস্তবে, এই উপাদানযুক্ত আরবি নামের রোমানাইজেশনগুলি ব্যাপকভাবে পরিবর্তিত হতে পারে, যার মধ্যে রয়েছে:
* , , , 
* , , 
* ,  (বিশেষ করে ইংরেজি-ভাষী দক্ষিণ ও পূর্ব এশিয়ায়),  (বিশেষ করে ইংরেজি-ভাষী দক্ষিণ ও পূর্ব এশিয়ায়)
*  (বিশেষ করে ফরাসি-ভাষী এলাকায়)
*  (বিশেষ করে তুর্কি নামে)
*  ( বিশেষ করে ফারসি নামে)

এই উপাদান সহ নামগুলির উদাহরণ হল:

* আলাদিন
* আলিমুদ্দিন
* আমিন উদ্দিন
* আনোয়ারউদ্দিন
* আজহারউদ্দিন
* আজিম উদ্দিন
* ওয়াসি উদ্দিন
* বদর আল-দীন
* বাহা আল-দীন
* বুরহান আল-দীন
* ফখর আল-দীন
* ফরিদউদ্দিন
* গিয়াস আল-দীন
* হামিদ আল-দীন
* হক আদ-দ্বীন
* হিশাম উদ্দিন
* হুসাম আদ-দ্বীন
* ইখতিয়ার আল-দীন
* ইমাদ আল-দীন
* ইসমাত আদ-দ্বীন
* ইজ আল-দীন
* জালাল উদ্দিন
* জামাল উদ্দিন
* কামাল আল-দীন
* খায়ের আদ-দ্বীন
* মাজদ আদ-দ্বীন
* মনসুর আদ-দ্বীন
* মহি আল-দীন
* মঈনুদ্দীন
* মুহিব উদ্দিন
* মু'ইজ আদ-দ্বীন
* মুসলিহ উদ্দিন
* নাজম আল-দীন
* নাসির আল-দীন
* নাজিমুদ্দিন
* নিজাম আল-দীন
* নূর আল-দীন
* কামার উদ্দিন
* কুতুব উদ্দিন
* রশিদ আল-দীন
* রিয়াজউদ্দিন
* রুকন আল-দীন
* সা'দ আল-দীন
* সদর আল-দীন
* সাফী আল-দীন
* সাইফ আল-দীন
* সালাহ উদ্দিন
* শামস আল-দীন
* শরাফ আল-দীন
* শিহাব আল-দীন
* সুজাউদ্দিন
* সিরাজউদ্দিন
* তাজ আল-দীন
* তাকি আল-দীন
* জহির আল-দীন
* জয়েন আদ-দীন (অথবা জিনেদিন)
* জিয়াউদ্দিন

## উপাধি হিসাবে 'উদ্দীন' ব্যবহার
আধুনিক সময়ে ইংরেজি ভাষী পরিবেশে, উদ্দীন নামটি কখনও কখনও এমনভাবে ব্যবহার করা হয়েছে যেন এটি একটি পৃথক উপাধি। একটি উদাহরণ হল:
* -পোলা উদ্দিন, ব্যারনেস উদ্দিন (জন্ম ১৯৫৯), ব্রিটিশ রাজনীতিবিদ
* ভারতে আলাদিন সিরিয়াল সনিতে প্রাপ্য

## উপাধি হিসাবে এদদিনের ব্যবহার
* আহমেদ সাদ এদদিন, মিশরীয় রাজনীতিবিদ

## আরও দেখুন
* আল-দাওলা
* আদিন

বিষয়শ্রেণী:ইসলামি সংস্কৃতি
দীন
বিষয়শ্রেণী:আরবি বংশোদ্ভূত পদবী
বিষয়শ্রেণী:ইসলামি সম্মানসূচক উপাধি
তুহিন ওয়াদুদ

ড. **তুহিন ওয়াদুদ** (পূর্ণ নাম: আবু ছালেহ মোহাম্মদ ওয়াদুদুর রহমান) হলেন বাংলাদেশের একজন নদী ও পরিবেশ বিষয়ক সংগঠক, গবেষক ও লেখক। তিনি ১৯৭৮ সালের ২৫ জানুয়ারি কুড়িগ্রাম জেলার রাজারহাট উপজেলার বোতলারপাড় গ্রামে জন্মগ্রহণ করেন। তিনি ১৯৯৮ সালে রাজশাহী বিশ্ববিদ্যালয় থেকে বাংলায় স্নাতকোত্তর এবং ২০০৮ সালে একই বিশ্ববিদ্যালয় থেকে ডক্টরেট ডিগ্রি লাভ করেন।

## কর্মজীবন
ড. তুহিন ওয়াদুদ বেগম রোকেয়া বিশ্ববিদ্যালয়ের বাংলা বিভাগের অধ্যাপক ও ডিন হিসেবে দায়িত্বে রয়েছেন। এছাড়া তিনি নদীবিষয়ক সংগঠন ‘রিভারাইন পিপলের’ পরিচালকের দায়িত্ব পালন করছেন। 

তাঁর উদ্যোগে ও বেগম রোকেয়া বিশ্ববিদ্যালয়ের অন্যান্য শিক্ষক, শিক্ষার্থী, কর্মকর্তা, কর্মচারী ও দেশের বিভিন্নস্থানের বিভিন্ন ব্যক্তিবর্গের সহযোগিতায় ক্যাম্পাসে রয়েছে মোট ৩০০ এর অধিক প্রজাতির ৩৬ হাজার ফলজ, বনজ, ওষধি ও দুর্লভ প্রজাতির গাছ। যা দেশের অন্য কোনো বিশ্ববিদ্যালয়ে নেই। 

## প্রকাশিত বইসমূহ

# *শূন্যতায় পূর্ণতা অথবা পূর্ণতায় শূন্যতা(২০২২)*
# *নরেন্দ্রনাথ মিত্রের ছোটগল্প বিষয়বৈচিত্র্য ও শিল্পরূপ(২০১৯)*
# *কবি ও কবিতার কথকতা(২০১৯)*
# *রবীন্দ্রনাথ: বিচিত্র গান(২০১১)*
# জ্যোতিপ্রকাশ দত্তের ছোটগল্প: বিষয়বৈচিত্র্য ও শিল্পরূপ(২০০৯)
# রংপুর অঞ্চলের নদ-নদী(২০১৮)
# *নদী সুরক্ষায় দায়িত্বশীলতা*  (২০২৪)

## পদকপ্রাপ্তি
২০১৬ সালে গবেষণায় তিনি 'ভাইস চ্যান্সেলর্স এওয়ার্ড' লাভ করেন।  নদীবিষয়ক গবেষণা ও জীববৈচিত্র্য সংরক্ষণে উল্লেখযোগ্য অবদানের স্বীকৃতিস্বরূপ তুহিন ওয়াদুদকে তরুপল্লব দ্বিজেন শর্মা নিসর্গ পুরস্কার ২০২০ প্রদান করা হয়।

পরিবেশ বিষয়ক শিক্ষা ও প্রচারে অসামান্য অবদান রাখায় তিনি বাংলাদেশ সরকার কর্তৃক জাতীয় পরিবেশ পদক ২০২২ পদক পান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বেগম রোকেয়া বিশ্ববিদ্যালয়, রংপুরের শিক্ষক
বিষয়শ্রেণী:কুড়িগ্রাম জেলার ব্যক্তি
বিবাহমণ্ডপ

**বিবাহমণ্ডপ** () বা **কল্যাণমণ্ডপ**  () হল এমন মণ্ডপ যা হিন্দু  বা জৈন বিবাহের উদ্দেশ্যে অস্থায়ীভাবে তৈরি করা হয়। এটি ধর্মীয় ধর্মে বিবাহের চাঁদোয়ার জন্য ব্যবহৃত শব্দ। বিবাহ মণ্ডপের অধীনে বিবাহের প্রধান অনুষ্ঠান অনুষ্ঠিত হয়।

রাম ও সীতার মতো হিন্দু দেবতাদের বিবাহকে স্মরণ করার জন্য বিবাহ মণ্ডপগুলিকে ঐতিহাসিকভাবে হিন্দু মন্দিরগুলির সংলগ্নও দেখানো হয়েছে।

## বিবরণ
থাম্ব|বিবাহ মণ্ডপের অগ্নিতে বরবধূ অঞ্জলি দিচ্ছে।
বিবাহ মণ্ডপ ঐতিহ্যগতভাবে কাঠের তৈরি, যদিও সমসাময়িক যুগে মাঝে মাঝে আধুনিক উপকরণ ব্যবহার করা হয়। এটি প্রায়শই ব্যবস্থা হিসাবে স্থাপন করা হয় যার মধ্যে ফ্রেমের সমর্থনকারী স্তম্ভ, বর ও কনের জন্য রাজকীয় চেয়ার, পিতামাতার জন্য পাশের চেয়ার এবং পবিত্র আগুনের জন্য পাদবেদী অন্তর্ভুক্ত থাকে।

এটি প্রায়শই এমন ব্যবসা থেকে ভাড়া নেওয়া হয় যেগুলি ভারতীয় বিবাহের জন্য দফার ভাড়া দেওয়ার ক্ষেত্রে বিশেষজ্ঞ। প্রবাসী ভারতীয়দের মধ্যেও এর ব্যবহার সাধারণ।

এর ব্যবহার প্রাচীন প্রথা, এবং এটি রামচরিতমানস  এবং বিভিন্ন সংস্কৃত পাঠ্যগুলিতে বর্ণিত হয়েছে। কনেকে প্রায়ই তার মামার মণ্ডপে নিয়ে যায়।

সাধারণত, মণ্ডপ চারটি পদ দিয়ে তৈরি করা হবে, বিবাহ মণ্ডপে হিন্দু সংস্কৃতির মধ্যে প্রতীকী এবং আচারিক তাৎপর্য রয়েছে। এই চারটি পদ হিন্দু বিশ্বাস এবং বিবাহের আচার-অনুষ্ঠানের সাথে যুক্ত বিভিন্ন দিক ও ধারণার প্রতিনিধিত্ব করে:
# চার বেদ: বিবাহ মণ্ডপের চারটি পদ চারটি বেদের প্রতীক, যা হিন্দুধর্মের প্রাচীন পবিত্র গ্রন্থ। বিবাহের মণ্ডপে বেদের উপস্থিতি বৈবাহিক সম্পর্কের ক্ষেত্রে জ্ঞান ও প্রজ্ঞার গুরুত্বকে বোঝায়।
# জীবনের চারটি স্তর: হিন্দুধর্ম জীবনের চারটি স্তরকে স্বীকৃতি দেয়, যা "আশ্রম" নামে পরিচিত। বিবাহ মণ্ডপ গার্হস্থ্য আশ্রমের প্রতিনিধিত্ব করে, সেই পর্যায় যখন ব্যক্তিরা বিবাহিত জীবনে প্রবেশ করে এবং তাদের পার্থিব দায়িত্ব পালন করে।
# জীবনের চারটি লক্ষ্য: চারটি পদ চারটি পুরুষার্থেরও প্রতীক, যা হিন্দু দর্শন অনুসারে মানব জীবনের মৌলিক লক্ষ্য। বিবাহকে এই লক্ষ্যগুলিকে ভারসাম্যপূর্ণ ও সুরেলা উপায়ে অনুসরণ করার উপায় হিসাবে দেখা হয়।
# চারটি দিক: বিবাহ মণ্ডপের চারটি পদ চারটি মূল দিক (উত্তর, দক্ষিণ, পূর্ব ও পশ্চিম) প্রতিনিধিত্ব করতে পারে। হিন্দু সংস্কৃতিতে, এই নির্দেশগুলি বিভিন্ন দেবতা, শক্তি এবং উপাদানগুলির সাথে যুক্ত। চারটি পদের উপস্থিতি বিবাহবন্ধনে প্রবেশকারী দম্পতির উপর এই মহাজাগতিক শক্তিগুলির আশীর্বাদ এবং সুরক্ষা নির্দেশ করে।
# স্থিতিশীলতা ও ভারসাম্য: চারটি পদ সহ বিবাহ মন্ডপের কাঠামোগত নকশা স্থিতিশীলতা ও ভারসাম্য প্রদান করে, যা সফল বৈবাহিক সম্পর্কের জন্য অপরিহার্য গুণাবলী। ঠিক যেমন চারটি পদ মণ্ডপকে সমর্থন করে, তেমনি বিবাহের বিকাশের জন্য শক্তিশালী ভিত্তি ও সমর্থন প্রয়োজন।
হিন্দুধর্মের মধ্যে আঞ্চলিক ও সাংস্কৃতিক পার্থক্যের উপর ভিত্তি করে ব্যাখ্যা ও প্রতীকবাদ পরিবর্তিত হতে পারে। বিবাহ মণ্ডপে চারটি পদের উপস্থিতি হিন্দু বিবাহ অনুষ্ঠানের গভীর আধ্যাত্মিক ও দার্শনিক ভিত্তি এবং মানব জীবনের সামগ্রিক দৃষ্টিভঙ্গি প্রতিফলিত করে যা হিন্দুধর্ম জোর দেয়।

## অলঙ্করণদি
ঐতিহ্যগতভাবে, বিবাহ মণ্ডপটি কলশ বা ঘট, আম পাতার মালা, নারকেল, কলা পাতা এবং অন্যান্য ঐতিহ্যবাহী বস্তু ব্যবহার করে সজ্জিত করা হয়।

আধুনিক মণ্ডপে কাপড়, লাইট, স্ফটিক, ফুল, পেটা লোহার অনন্য আকৃতি এবং অন্যান্য উপকরণ ব্যবহার করা হয় যাতে মণ্ডপের সমস্ত ধর্মীয় দিক বিমা করা হয়, যার মধ্যে রয়েছে চারটি স্তম্ভ ও হবনকুণ্ড (অগ্নি বেদি) এখন সম্পূর্ণরূপে নকশার মাধ্যমে আধুনিকীকরণ করা হয়েছে।

## তথ্যসূত্র

বিষয়শ্রেণী:হিন্দুধর্মে বিবাহ
বিষয়শ্রেণী:বিবাহের উপকরণ
জেনারেল স্টাফের প্রধান (আবখাজিয়া)

**সশস্ত্র বাহিনীর জেনারেল স্টাফের প্রধান** () হলেন আবখাজিয়ান সশস্ত্র বাহিনীর সর্বোচ্চ পদমর্যাদার সামরিক কর্মকর্তা, যিনি সামরিক বাহিনীর অপারেশনাল কমান্ড বজায় রাখার জন্য দায়ী৷

## প্রধানদের তালিকা

## আরও দেখুন
*আবখাজিয়ান সশস্ত্র বাহিনী
*আবখাজিয়ার প্রতিরক্ষা মন্ত্রণালয়

## তথ্যসূত্র

বিষয়শ্রেণী:আবখাজিয়ার সামরিক বাহিনী
আবখাজিয়া
অগ্ন্যাশয়ের লাইপেজ পরিবার

**ট্রাইগ্লিসারাইড লাইপেজেজ** (  ) হল লাইপোলিটিক এনজাইমগুলির একটি পরিবার যা ট্রাইগ্লিসারাইডের এস্টার সংযোগগুলিকে হাইড্রোলাইজ করে।  Lipases ব্যাপকভাবে প্রাণী, উদ্ভিদ এবং prokaryotes মধ্যে পাওয়া যায়।

উচ্চতর মেরুদণ্ডী প্রানীতে কমপক্ষে তিনটি টিস্যু-নির্দিষ্ট (অগ্ন্যাশয়, হেপাটিক এবং গ্যাস্ট্রিক/জিওভা) আইসোজাইম বিদ্যমান। এই লিপেসগুলি একে অপরের সাথে এবং লিপোপ্রোটিন লাইপেসের সাথে ঘনিষ্ঠভাবে সম্পর্কিত (  ), যা chylomicrons এবং খুব কম ঘনত্বের লাইপোপ্রোটিন (VLDL) এর ট্রাইগ্লিসারাইড হাইড্রোলাইজ করে। 

এই সমস্ত প্রোটিনের মধ্যে সর্বাধিক সংরক্ষিত অঞ্চলটি একটি সেরিন রেসিডুর উপর কেন্দ্রীভূত যা একটি হিস্টিডিন এবং একটি অ্যাসপার্টিক অ্যাসিড অবশিষ্টাংশ সহ একটি চার্জ রিলে সিস্টেমে অংশগ্রহণ করতে দেখা যায় । প্রোক্যারিওটিক কোষে পাওয়া লিপেসে এবং লেসিথিন-কোলেস্টেরল অ্যাসাইলট্রান্সফেরেজে (  ) (LCAT),  এই ধরনের একটি অঞ্চল থাকে যা ফসফ্যাটিডিলকোলিন এবং কোলেস্টেরলের মধ্যে ফ্যাটি অ্যাসিড স্থানান্তর প্রক্রিয়ায় অনুঘটকের কাজ করে।

থাম্ব| একটি ট্রাইগ্লিসারাইডের হাইড্রোলাইসিস '''1'''

### এই ডোমেন ধারণকারী মানব প্রোটিন

* এলআইপিসি
* LIPG
* LIPH
* লিপি
* এলপিএল
* PLA1A
* পিএনএলআইপি
* PNLIPRP1
* PNLIPRP2
* PNLIPRP3

## তথ্যসূত্র

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:প্রোটিন পরিবার
বিষয়শ্রেণী:প্রোটিন অধিক্ষেত্র
কুতুবদিয়া সরকারি কলেজ

**কুতুবদিয়া সরকারি কলেজ** একটি শিক্ষা প্রতিষ্ঠান যা  কক্সবাজার জেলার কুতুবদিয়া উপজেলায়  অবস্থিত। এটি বড়ঘোপ ইউনিয়নের মনোহরখালী গ্রামে অবস্থিত। এডুকেশনাল ইনস্টিটিউট আইডেন্টিফিকেশন নম্বর বা EIIN, হল ১০৬৩৩৪। ১৫ মার্চ, ১৯৮৫-এ এটি প্রথম চালু হয়।২০১৬ সালে এটি জাতীয়করণ করা হয়। ২০১৮ সালের ৮ আগষ্ঠ সকল শিক্ষক - কর্মচারী চাকুরী সরকারি করা হয়। বর্তমানে বিজ্ঞান, মানবিক ও ব্যবসা শিক্ষা শাখায় পাঠদান করা হয়। বিজ্ঞান-৭৫, মানবিক-৩৭৫ এবং ব্যবসায় ১২৫ আসন রয়েছে।

## তথ্যসূত্র

বিষয়শ্রেণী:অসম্পূর্ণ শিক্ষাপ্রতিষ্ঠান
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কক্সবাজার জেলার মহাবিদ্যালয়
বিষয়শ্রেণী:কক্সবাজার জেলায় জাতীয় বিশ্ববিদ্যালয় অধিভুক্ত মহাবিদ্যালয়
চলচ্চিত্র উৎসব অধিদপ্তর

ভারতের **চলচ্চিত্র উৎসব অধিদপ্তর** হল এমন একটি সংস্থা যা ভারতের আন্তর্জাতিক চলচ্চিত্র উৎসব, জাতীয় চলচ্চিত্র পুরস্কার এবং ভারতীয় প্যানোরামা শুরু করে আর উপস্থাপন করে। যদিও অধিদপ্তর প্রতি বছর জুরি প্যানেলের সদস্যদের নিয়োগ করতে সাহায্য করেছিল, তবে অধিদপ্তরের শুরু করা বিভিন্ন ফাংশনগুলিতে কোন ফিল্মগুলিকে বিবেচনার জন্য বেছে নেওয়া হবে বা কোন ফিল্মগুলি শেষ পর্যন্ত পুরস্কার জিতবে, তাতে অধিদপ্তর কোনও হাত থাকে না।

## বিবরণ
অধিদপ্তর বিদেশের উৎসবে ভারতের অংশগ্রহণের দেখাশোনা করে এবং দেশে বিদেশী চলচ্চিত্র অনুষ্ঠানের ব্যবস্থা করে।

ভারত সরকারের তথ্য ও সম্প্রচার মন্ত্রক ভারতে জাতীয় ও আন্তর্জাতিক চলচ্চিত্র উৎসব আয়োজনের জন্য এই অধিদপ্তরের স্থাপন করে।

এটি ১৯৭৩ সালে ভারত সরকার দ্বারা প্রতিষ্ঠিত হয় আর তথ্য ও সম্প্রচার মন্ত্রকের অংশ হিসাবে কাজ করে। অধিদপ্তরটি ছিল নয়াদিল্লিতে এবং এর শেষ পরিচালক সেন্থিল রাজন।

২০২২ সালের মার্চে এটি জাতীয় চলচ্চিত্র উন্নয়ন কর্পোরেশনের সাথে একীভূত হয়।

## তথ্যসূত্র


## বহিঃসংযোগ

* চলচ্চিত্র উৎসব অধিদপ্তর, অফিসিয়াল ওয়েবসাইট
* ভারতের জাতীয় পোর্টালে ফিল্ম ফেস্টিভ্যাল অধিদপ্তরের অফিসিয়াল ওয়েবসাইট
* ভারতীয় প্যানোরামা 
* ভারতীয় প্যানোরামা

বিষয়শ্রেণী:দিল্লি ভিত্তিক সংগঠন
বিষয়শ্রেণী:২০২২-এর অধিগ্রহণ ও একত্রীকরণ
বিষয়শ্রেণী:১৯৭৩-এ প্রতিষ্ঠিত সরকারি সংস্থা
বিষয়শ্রেণী:১৯৭৩-এ দিল্লিতে প্রতিষ্ঠিত
বিষয়শ্রেণী:তথ্য ও সম্প্রচার মন্ত্রক (ভারত)
বিষয়শ্রেণী:ভারতের চলচ্চিত্র সংস্থা
বিষয়শ্রেণী:ভারতে চলচ্চিত্র উৎসব
বিষয়শ্রেণী:ভারতের সরকারি সংস্থা
হাসান হাদিস

**হাসান হাদিস** হল সেই হাদিস, যার মর্যাদা নির্ভরযোগ্য বা সহীহ হাদিসের চেয়ে কম এবং দুর্বল হাদিসের চেয়ে বেশি। এটি মূলত সহীহ হাদিস ও দুর্বল হাদিসের মাঝে একটি আলাদা স্বতন্ত্র স্তর। হাদিসের এই পরিভাষাটি ইসলামের প্রাথমিক যুগ থেকে প্রচলিত হয়ে আসলেও ইমাম তিরমিজি তার হাদিসগ্রন্থে এটির বহুল ব্যবহার করেছেন।

## সংজ্ঞা

হাসান হাদিস কী সে বিষয়ে আলেমদের মধ্যে মতভেদ রয়েছে। ইবনে কাসির আলবাসসুল হাসিস কিতাবে বলেছেন: এই ধরনের হাদিস এটি পর্যবেক্ষকের দৃষ্টিতে সহীহ ও দুর্বলের মধ্যে একটি মাধ্যম ছিল। এ বিষয়টি শাস্ত্রের অনেক পণ্ডিতের পক্ষে এটিকে স্পষ্ট করা এবং সংজ্ঞায়িত করা কঠিন। কারণ এটি একটি আপেক্ষিক বিষয়।

ইমাম তিরমিযী বলেছেন: হাসান সেই হাদিস যার সনদ মিথ্যা বলার জন্য অভিযুক্ত নয় এবং সেটি একটি অস্বাভাবিক হাদীসও নয়। 

মুহাদ্দিসদের মতে, হাসান হাদিস হল যে হাদিসের মধ্যে সহীহ হাদিসের সবগুণ বিদ্যমান; তবে তার বর্ণনাকারী ব্যক্তির স্বরণশক্তির কিছুটা দুর্বলতা প্রমাণিত হয়েছে।  

## তথ্যসূত্র

বিষয়শ্রেণী:হাদিস
নন্দকুমার সেকার

**নন্দকুমার সেকার** (জন্ম ২০ ডিসেম্বর ১৯৯৫) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব ইস্টবেঙ্গল এবং ভারতীয় ফুটবল দলের উইঙ্গার হিসেবে খেলেন।

## সাফল্য
**হিন্দুস্তান ঈগলস**
*চেন্নাই ফুটবল লিগ: ২০১৪-১৪

**ওড়িশা**
* সুপার কাপ: ২০২৩

**ভারত**
* সাফ চ্যাম্পিয়নশিপ: ২০২৩
* ইন্টারকন্টিনেন্টাল কাপ: ২০২৩

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আই-লিগের খেলোয়াড়
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:তামিলনাড়ুর ফুটবলার
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:তামিলনাড়ুর ব্যক্তি
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
সাউথ ব্রীজ স্কুল

**সাউথ ব্রীজ স্কুল** বাংলাদেশের ঢাকায় অবস্থিত একটি ইংরেজি মাধ্যম শিক্ষা প্রতিষ্ঠান। 
এটি ১৯৮৬ সালে অধ্যক্ষ জিনাত চৌধুরী দ্বারা প্রতিষ্ঠিত হয়, যার মূল ক্যাম্পাসটি ছিল ধানমন্ডিতে। ক্যাম্পাসটি ২০০০ সালে উত্তরায় স্থানান্তরিত হয় এবং ২০০৪ সালে একটি নতুন অতিরিক্ত বিভাগ খোলা হয়।

## শিক্ষায় সাফল্য
স্কুলটি ব্রিটিশ আইজিসিএসই সিলেবাস অনুসরণ করে এবং ইডেক্সেল ইন্টারন্যাশনাল দ্বারা পরিচালিত সাধারণ স্তরের (ও-লেভেল) পরীক্ষার জন্য ছাত্রদের পড়ানো হয়। ১৯৯০ সালে যখন প্রথম ব্যাচের শিক্ষার্থীরা স্কুল থেকে স্নাতক হয়, তখন থেকেই স্কুলটি ও-লেভেল ফলাফলের দিক থেকে বাংলাদেশের শীর্ষস্থানীয়দের মধ্যে একটি। সাউথ ব্রীজের শিক্ষার্থীরা উচ্চ-প্রাপ্ত ও-লেভেল এবং এ-লেভেলের শিক্ষার্থীদের জন্য বার্ষিক ডেইলি স্টার পুরস্কার অনুষ্ঠানে ধারাবাহিকভাবে একটি বড় উপস্থিতি বজায় রেখেছে এবং ২০০০ সালে (দিব্যা হক), ২০০৪ সালে (আশেক শামস) এবং ২০১০ সালে ( ইন্তেখাব হোসেন  ) ভ্যালিডিক্টোরিয়ান হিসাবে নির্বাচিত হয়েছে ।

## তথ্যসূত্র

বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার বিদ্যালয়
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:উত্তরার শিক্ষাপ্রতিষ্ঠান
উত্তরা নারী ফুটবল ক্লাব

**উত্তরা মহিলা ফুটবল ক্লাব** হলো ঢাকার উত্তরার একটি বাংলাদেশী মহিলা ফুটবল ক্লাব যা বাংলাদেশ মহিলা ফুটবল লিগে প্রতিদ্বন্দ্বিতা করে, যা বাংলাদেশের মহিলাদের ফুটবলের শীর্ষ শ্রেণী। 

## ইতিহাস
উত্তরা মহিলা ফুটবল ক্লাব ২০২২ সালের ১৫ নভেম্বর ঢাকায় বসুন্ধরা কিংস উইমেনদের বিরুদ্ধে প্রথম খেলা খেলে এবং ০-২ গোলে হেরে যায়। 

## বর্তমান স্কোয়াড
 

## প্রতিযোগিতামূলক রেকর্ড

## প্রধান কোচের রেকর্ড

## ক্লাব ব্যবস্থাপনা

### বর্তমান কারিগরি কর্মীরা
*৬ অক্টোবর ২০২২ অনুযায়ী*

## তথ্যসূত্র

বিষয়শ্রেণী:বাংলাদেশের নারী ফুটবল ক্লাব
বিষয়শ্রেণী:২০২২-এ প্রতিষ্ঠিত ফুটবল ক্লাব
বিষয়শ্রেণী:উত্তরা
বিষয়শ্রেণী:২০২২-এ বাংলাদেশে প্রতিষ্ঠিত
জেমস লিও ফার্গুসন

**জেমস লিও ফার্গুসন** সাধারণত **নানকা** ডাকনামে পরিচিত একজন বাংলাদেশী রাজনীতিবিদ, চা শিল্পপতি এবং মুক্তিযোদ্ধা। তিনি লোভাছড়া চা বাগানের মালিক। ফার্গুসন বাংলাদেশের স্বাধীনতার পর জনপ্রতিনিধি হিসেবে নির্বাচিত হন। ১৯৭৬ থেকে ১৯৯৩ সাল পর্যন্ত ১৭ বছর ধরে তিনি সিলেটের কানাইঘাট উপজেলার লক্ষ্মীপ্রাসাদ ইউনিয়নের চেয়ারম্যান ছিলেন।

## পটভূমি
ফার্গুসনের জন্ম সিলেটের কানাইঘাটে। তিনি একজন ইঙ্গ-ভারতীয়। তার পূর্বপুরুষরা স্কটল্যান্ডের বাসিন্দা। তার প্রপিতামহ ডোনাল্ড ফার্গুসন প্রথম বিশ্বযুদ্ধে লড়েছিলেন। তার দাদা জেমস আর্থার ফার্গুসনও ব্রিটিশ সেনাবাহিনীতে যোগ দেন এবং দ্বিতীয় বিশ্বযুদ্ধে অংশ নেন। দ্বিতীয় বিশ্বযুদ্ধের পর আর্থার ফার্গুসন সেনাবাহিনী থেকে অবসর নেন এবং ভারতের ইসাবেলা চা বাগানে চাকরি নেন। লিও ফার্গুসনের মা জুন ফার্গুসন লোভাছড়া চা বাগানের ব্যবস্থাপক হন। তৎকালীন ভারতীয় উপমহাদেশে তিনিই প্রথম মহিলা চা বাগান ব্যবস্থাপক। পরে তারা চা বাগানটি কিনে নেয়।

## শিক্ষা
ফার্গুসন কুমিল্লা ক্যাডেট কলেজে অধ্যয়ন করেন এবং ১৯৭১ সালে স্নাতক হন। ওই বছরের এপ্রিলের শেষ দিকে কুমিল্লা থেকে পালিয়ে সিলেটে আসেন।

## মুক্তিযুদ্ধে অংশগ্রহণ
থাম্ব|335x335পিক্সেল|বাংলাদেশের মুক্তিযুদ্ধের সেক্টর দেখানো মানচিত্র
লোভাছড়ায় ফিরে আসার পর ফার্গুসন তার মায়ের অনুমতি নিয়ে ভারতে প্রবেশ করেন। তিনি সামরিক প্রশিক্ষণ গ্রহণ করেন এবং বাংলাদেশের মুক্তিযুদ্ধে যোগ দেন। হয়তো তার শিরায় শিরায় বয়ে চলা সৈনিকের রক্ত তাকে মুক্তিযুদ্ধে যোগ দিতে উৎসাহিত করেছিল। তার মতে,

## ব্যক্তিগত জীবন
লিও ১৯৮২ সালে কুইনলা নামে একজন খাসি মহিলাকে বিয়ে করেছিলেন। তাদের দুই পুত্র আছে। তার স্ত্রী ও পুত্ররা যুক্তরাজ্যের লন্ডনে থাকেন। জনপ্রতিনিধি হিসেবে তিনি কানাইঘাটে থাকেন। ফার্গুসন তার চা বাগানে নীরবে বাংলাদেশের বিজয় দিবস উদযাপন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:কানাইঘাট উপজেলার ব্যক্তি
বিষয়শ্রেণী:ব্রিটিশ বংশোদ্ভূত বাংলাদেশী ব্যক্তি
বিষয়শ্রেণী:ইউনিয়ন পরিষদের চেয়ারম্যান
বিষয়শ্রেণী:কুমিল্লা ক্যাডেট কলেজের প্রাক্তন শিক্ষার্থী
খ্রিস্টপূর্ব ৬৫১

**খ্রিস্টপূর্ব ৬৫১** সাল ছিল প্রাক-জুলিয়ান রোমান ক্যালেন্ডারের একটি বছর। রোমান সাম্রাজ্যে, এটি বছর ***১০৩ আব উরবে কনডিটা*** (*103 Ab urbe condita*) নামে পরিচিত ছিল। এই বছরের জন্য ৬৫১ খ্রিস্টপূর্বাব্দ ব্যবহার করা হয়েছে প্রাথমিক মধ্যযুগ থেকে, যখন আনো ডোমিনি ক্যালেন্ডার যুগ ইউরোপে বছরের নামকরণের জন্য প্রচলিত পদ্ধতি হয়ে ওঠে।

## ঘটনাসমূহ

### মধ্যপ্রাচ্য

* রাজা অশ্শুর্বানিঅপ্লি তার সৎ ভাই শামাশ-শুম-উকিনের ব্যাবিলনীয় সেনাবাহিনীকে পরাজিত করেন এবং ব্যাবিলনের দুর্গ শহর ঘিরে ফেলেন। একটি ৩-বছর-ব্যাপী অবরোধ শুরু হয় যার সময় অ্যাসিরীয়রা শামাশ-শুম-উকিনের মিত্রদের পরাজিত করবে।
* আনশানের রাজা তেইস্পেস (পারস্য) শামাশ-শুম-উকিনকে সাহায্য পাঠান কিন্তু তার উত্তরাধিকারীরা পরে অ্যাসিরীয়দের কর্তৃত্ব স্বীকার করতে বাধ্য হয়।

### এশিয়া

* লি জি বিদ্রোহ শেষ হয়, যার ফলে লি জি, শিআন, জিকি এবং ঝুওজি মারা যায়। বিদ্রোহের পর জিনের ডিউক হুই জিন রাজ্যের শাসক হন।
* চৌ জিয়াং ওয়াং চীন-এর চৌ রাজবংশের রাজা হন।

বিষয়শ্রেণী:খ্রিস্টপূর্ব ৬৫১
বিষয়শ্রেণী:খ্রিস্টপূর্ব ৬৫০-এর দশক
ইয়াদেগার ই ইমাম স্টেডিয়াম

**ইয়াদেগার ই ইমাম স্টেডিয়াম**, যা **সাহান্দ স্টেডিয়াম** নামেও পরিচিত এটি ইরানের তাবরিজে একটি বহুমুখী স্টেডিয়াম। এটি বর্তমানে বেশিরভাগ ফুটবল ম্যাচের জন্য ব্যবহৃত হয়। স্টেডিয়ামটি ১৯৯৬ সালে নির্মিত হয়েছিল এবং এর ধারণক্ষমতা ৮০,৮৯৮ জন।

ট্র্যাক্টর, ইরান প্রিমিয়ার লিগ এই স্টেডিয়ামে তাদের হোম ম্যাচগুলো খেলে।
সাহান্দ তাবরিজ স্টেডিয়াম তাবরিজ অলিম্পিক ভিলেজের অংশ।

## ইতিহাস

### নির্মিত
ইয়াদেগার-ই-ইমাম স্টেডিয়াম ১৯৮৯ সালে নির্মিত হয়েছিল এবং ১৯ জানুয়ারি ১৯৬৬ সালে ট্র্যাক্টর এবং মেশিন সাজির মধ্যে একটি উদ্বোধনী ম্যাচে স্টেডিয়ামটি আনুষ্ঠানিকভাবে খোলা হয়েছিল। ট্রাক্টর ১৯৭৯ থেকে ১৯৯৬ পর্যন্ত ২৫,০০০ ধারণক্ষমতার বাগ শোমাল স্টেডিয়াম (তখতি স্টেডিয়াম), ১৯৭৬ এএফসি এশিয়ান কাপ স্টেডিয়ামে তাদের হোম ম্যাচ খেলেছে। সাহান্দ স্টেডিয়াম (ইয়াদেগার-ই ইমাম স্টেডিয়াম) ১৯৯৬ সালের জানুয়ারিতে সম্পন্ন হওয়ার পরে বাঘ-ই শোমাল স্টেডিয়াম দ্বারা প্রতিস্থাপিত হয় এবং এই সময়ে ৮০,৮৯৮ সহ ইরানের দ্বিতীয় বৃহত্তম স্টেডিয়াম ছিল। স্টেডিয়ামটি তাবরিজ অলিম্পিক কমপ্লেক্সেরও অংশ।

### সংস্কার
২০০৬ সালের ডিসেম্বরে, স্টেডিয়ামে ৫,০০০টি নতুন আসন স্থাপন করা হয়েছিল এবং একটি বড় জাম্বোট্রন স্কোরবোর্ড যুক্ত করা হয়েছিল, সাধারণ মেরামতের জন্য মোট ৩৫০ মিলিয়ন রিয়াল (প্রায় ১১৭,০০০ মার্কিন ডলার) খরচ হয়েছিল। অক্টোবর ২০১০ এ এর সংস্কার শেষ হয়।

## আন্তর্জাতিক ম্যাচ
**ইরানের জাতীয় ফুটবল দলের ম্যাচ**

**২০১৬ এএফসি অনূর্ধ্ব-১৬ চ্যাম্পিয়নশিপ যোগ্যতা**

## তথ্যসূত্র

## বহিঃসংযোগ

বিষয়শ্রেণী:ইরানের ফুটবল ভেন্যু
বিষয়শ্রেণী:ইরানের বহুমুখী স্টেডিয়াম
বিষয়শ্রেণী:ক্রীড়া স্থান ১৯৯৬ সালে সম্পন্ন
বিষয়শ্রেণী:তাবরিজে খেলাধুলার স্থান
২০২৩–২৪ ইংল্যান্ড পুরুষ ক্রিকেট দলের ভারত সফর

ইংল্যান্ড ক্রিকেট দল পাঁচটি টেস্ট ক্রিকেট খেলার জন্য ভারত সফর করে, যা জানুয়ারি থেকে মার্চ ২০২৪-এ অনুষ্ঠিত হয়।

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

### ৫ম টেস্ট

## তথ্যসূত্র

## বহিঃসংযোগ

বিষয়শ্রেণী:২০২৩-এ ভারতীয় ক্রিকেট
বিষয়শ্রেণী:২০২৪-এ ভারতীয় ক্রিকেট
বিষয়শ্রেণী:২০২৪-এ ইংরেজ ক্রিকেট
বিষয়শ্রেণী:২০২৩–২৪-এ আন্তর্জাতিক ক্রিকেট প্রতিযোগিতা
বিষয়শ্রেণী:ইংল্যান্ড ক্রিকেট দলের ভারত সফর
নিকেতন

**নিকেতন** (যা **নিকেতন আবাসিক এলাকা, গুলশান** বা **নিকেতন হাউজিং সোসাইটি** নামেও পরিচিত) হলো বাংলাদেশের ঢাকার একটি অভিজাত আবাসিক এলাকা। নিকেতন ঢাকার গুলশান থানা ও ঢাকা উত্তর সিটি কর্পোরেশনের ২০নং ওয়ার্ডেরও একটি অংশ।

## ভূগোল
নিকেতন -এ অবস্থিত। নিকেতনের চারদিকে গুলশান-১, মহাখালী, তেজগাঁও ও হাতিরঝিল এলাকা রয়েছে। নিকেতনের পাশে গুলশান লেক নামে একটি হ্রদ রয়েছে। নিকেতন এলাকায় মোট চৌদ্দটি রাস্তা রয়েছে এবং রাস্তার নম্বরগুলো হলো ১, ২, ৩, ৪, ৫, ৬, ৭, ৮, ৯, ১৯, ১১, ১২, ১৩ এবং ১৪। নিকেতন এলাকায় ব্লকও রয়েছে এবং ব্লকগুলো হলো এ, বি, সি, ডি, ই, এফ, জি, এবং এইচ। এটি আবাসিক এলাকা হলেও এ এলাকায় বেশকিছু অফিস নির্মাণ করা হয়েছে। নিকেতনের ঠিক পাশেই শহীদ ডা. ফজলে রাব্বি পার্ক নামে একটি পার্ক বা উদ্যান রয়েছে।

## ইতিহাস
নিকেতন আবাসিক এলাকা যা নিকেতন হাউজিং সোসাইটি নামেও পরিচিত, ইস্টার্ন হাউজিং লিমিটেডের একটি আবাসন প্রকল্প ছিল। এলাকার সোসাইটির নাম নিকেতন ওয়েলফেয়ার সোসাইটি। এই আবাসিক এলাকায় ৫টি ফটক রয়েছে। এটি ঢাকার অন্যতম অভিজাত আবাসিক এলাকা। পূর্বে এই জায়গায় ভোলা গ্রাম নামে একটি প্রাচীন গ্রাম ছিল। ১৯৬১ সালে গুলশান একটি পরিকল্পিত মডেল টাউন হিসাবে প্রতিষ্ঠিত হয়, তখন এর নিজস্ব পৌরসভা ছিল। ১৯৬৪ সালে পার্শ্ববর্তী বনানী মডেল টাউন প্রতিষ্ঠিত হয়। ১৯৭২ সালে গুলশান থানা প্রতিষ্ঠিত হয়। ১৯৮২ সালে গুলশান পৌরসভা বিলুপ্ত হয়। ১৯৮৪ সালে, গুলশান ও মিরপুর পৌরসভাকে বিলুপ্ত করে ঢাকার সাথে অন্তর্ভুক্ত করা হয়।

২০১৯ সালের ১৮ নভেম্বর এই নিকেতন এলাকার ৬ নম্বর রোডে রাজধানী উন্নয়ন কর্তৃপক্ষের (রাজউক) নকশা না মেনে বাড়ির অবৈধভাবে বর্ধিত অংশ নির্মাণ করায় রাজউকের ভ্রাম্যমাণ আদালত বাড়ির মালিক চলচ্চিত্র অভিনেতা শাকিব খানকে ১০ লাখ টাকা জরিমানা ও অনাদায়ে ১ বছরের কারাদণ্ডাদেশ দেন।

২০২৩ সালের মার্চ মাসে ঢাকার নিকেতন এলাকায় এসি বিস্ফোরণে দুজন দগ্ধ হন।

## চিত্রশালা

File:Dhaka 21st March (25844415272).jpg|এলাকার উপরের দৃশ্য
File:Gulshan-Mohakhali.jpg|গুলশান থানাধীন নিকেতন, গুলশান ও মহাখালী এলাকার আংশিক দৃশ্য
File:Shahid Dr. Fazle Rabbi Park.jpg|শহীদ ডা. ফজলে রাব্বি পার্ক
File:Gulshan Lake Dhaka.jpg|গুলশান লেক


## তথ্যসূত্র

## বহিঃসংযোগ
* 

বিষয়শ্রেণী:ঢাকার পাড়া
বিষয়শ্রেণী:ঢাকা
বিষয়শ্রেণী:বাংলাদেশের পরিকল্পিত শহর
কুলিয়ারচর সরকারি কলেজ

**কুলিয়ারচর সরকারি কলেজ** বাংলাদেশের কিশোরগঞ্জ জেলার কুলিয়ারচর উপজেলায় অবস্থিত একটি কলেজ।

## ইতিহাস
কুলিয়ারচর সরকারি কলেজটি সাবেক রাষ্ট্রপতি জিল্লুর রহমানের পৃষ্ঠপোষকতায় তৎকালীন স্থানীয় কিছু ব্যক্তিবর্গের উদ্যোগে ১৯৭৩ সালে “কুলিয়ারচর কলেজ” নামে প্রতিষ্ঠিত হয় এবং পরবর্তীতে ১৯৮৩ সালে তা জাতীয় বিশ্ববিদ্যালয়ের অধীনে অধিভূক্ত করা হয়। ২০১৮ সালের ৮ আগস্ট কলেজটিকে জাতীয়করণ করে "কুলিয়ারচর সরকারি কলেজ" নামে নামকরণ করা হয়। এই কলেজটি কুলিয়ারচর উপজেলা সদরে কুলিয়ারচর পৌরসভার পশ্চিম পাশে অবস্থিত।
## উপলব্ধ কোর্স
;ব্যাচেলর ডিগ্রি (পাস) কোর্স
* বিএ (পাস)
* বিএসএস (পাস)
* বিবিএস (পাস)

## তথ্যসূত্র
মনোজ ত্যাগী

**মনোজ ত্যাগী** (জন্ম ১৯৬৮) একজন ভারতীয় চিত্রনাট্যকার ও হিন্দি চলচ্চিত্র পরিচালক। তিনি *[[পেজ থ্রি (চলচ্চিত্র)|পেজ থ্রি]]* (২০০৫) এবং *[[অপহরণ (চলচ্চিত্র)|অপহরণ]]* (২০০৬) চলচ্চিত্রের জন্য দুইবার শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন, এবং *পেজ থ্রি*-এর জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন। বিক্রম ভাটের এএসএ ফিল্মস প্রযোজিত *মুম্বই সালসা* (২০০৭) দিয়ে তিনি পরিচালনায় আত্মপ্রকাশ করেন।

## প্রারম্ভিক জীবন ও শিক্ষা
ত্যাগী ১৯৬৮ সালে দিল্লিতে জন্মগ্রহণ করেন এবং সেখানে বেড়ে ওঠেন। তিনি এমবিএ ডিগ্রী অর্জন করেন।

## কর্মজীবন
২০০২ সালে মুম্বইয়ে এসে তিনি কর্পোরেট জগতে কর্মজীবন শুরু করেন, জেরক্স, ক্যানন এবং এবিএন এএমআরও ব্যাংকের মত কোম্পানিতে কাজ করেন। ইতোমধ্যে তিনি চলচ্চিত্র জগতে প্রবেশের জন্য সুযোগ খুঁজতে শুরু করেন এবং মধুর ভান্ডারকরের সাথে *সত্তা* চলচ্চিত্রে সহ-লেখক হিসেবে কাজ করেন, যা সমালোচকদের প্রশংসা লাভ করে। এরপর তিনি জাতীয় চলচ্চিত্র পুরস্কার বিজয়ী পরিচালক মধুর ভান্ডারকরের সাথে *আন: মেন অ্যাট ওয়ার্ক* (২০০৪), জাতীয় চলচ্চিত্র পুরস্কার বিজয়ী *[[পেজ থ্রি (চলচ্চিত্র)|পেজ থ্রি]]* (২০০৫), *[[কর্পোরেট (২০০৬-এর চলচ্চিত্র)|কর্পোরেট]]* (২০০৬) এবং *[[জেল (২০০৯-এর চলচ্চিত্র)|জেল]]* (২০০৯) চলচ্চিত্রে কাজ করেছেন। তিনি *পেজ থ্রি* চলচ্চিত্রের জন্য শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার ও শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন। ২০০৭ সালে তিনি বিক্রম ভাটের এএসএ ফিল্মস প্রযোজিত *মুম্বই সালসা* (২০০৭) দিয়ে পরিচালক হিসেবে আত্মপ্রকাশ করেন।

## চলচ্চিত্রের তালিকা
* *সত্তা* (২০০৩) (চিত্রনাট্য)
* *অগ্নিপঙ্খ* (২০০৪) (চিত্রনাট্য)
* *আন: মেন অ্যাট ওয়ার্ক* (২০০৪) (চিত্রনাট্য) (গল্প)
* *[[পেজ থ্রি (চলচ্চিত্র)|পেজ থ্রি]]* (২০০৫) (চিত্রনাট্য)
* *[[অপহরণ (চলচ্চিত্র)|অপহরণ]]* (২০০৫) (চিত্রনাট্য)
* *এক আজনবী* (২০০৫) (সংলাপ) (চিত্রনাট্য)
* *পহচান: দ্য ফেস অফ ট্রুথ* (২০০৫)
* *ট্যাক্সি নং ৯২১১* (২০০৬) (চিত্রনাট্য)
* *[[কর্পোরেট (২০০৬-এর চলচ্চিত্র)|কর্পোরেট]]* (২০০৬) (চিত্রনাট্য)
* *রেড: দ্য ডার্ক সাইড* (২০০৭) (লেখক)
* *লাইফ মে কাভি কাভি* (২০০৭) (চিত্রনাট্য)
* *ভিক্টোরিয়া নং ২০৩* (২০০৭) (অভিযোজন)
* *মুম্বই সালসা* (২০০৭) (নির্দেশনা, চিত্রনাট্য ও গল্প)
* *[[জেল (২০০৯-এর চলচ্চিত্র)|জেল]]* (২০০৯) (চিত্রনাট্য)
* *[[হিরোইন (২০১২-এর চলচ্চিত্র)|হিরোইন]]* (২০১২) (লেখক)
* *ইনকার* (২০১৩) (লেখক)

## পুরস্কার ও মনোনয়ন

## তথ্যসূত্র

## বহিঃসংযোগ
* 
* *[[বলিউড হাঙ্গামা|বলিউড হাঙ্গামায়]]* মনোজ ত্যাগী
* 

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চিত্রনাট্যকার
বিষয়শ্রেণী:দিল্লির চলচ্চিত্র পরিচালক
বিষয়শ্রেণী:দিল্লির চিত্রনাট্যকার
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:হিন্দি চিত্রনাট্যকার
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:১৯৭৪-এ জন্ম
বিষয়শ্রেণী:২১শ শতাব্দীর ভারতীয় নাট্যকার
বিষয়শ্রেণী:২১শ শতাব্দীর ভারতীয় পুরুষ লেখক
সহস্রার

**সহস্রার** () বা **মুকুটচক্র** হল কিছু যোগ ঐতিহ্যে সপ্তম প্রাথমিক চক্র। চক্রটি বেগুনি রঙের।

শিবসংহিতা ও তিরুমন্তিরাম সহ কয়েকটি মধ্যযুগীয় হঠযোগ গ্রন্থে সহস্রার বর্ণনা করা হয়েছে। শিবসংহিতা মতে, এটি শরীরের বাইরে, যেখানে অন্যরা এটিকে মাথার উপরে ব্রহ্মরন্ধ্রে স্থাপন করে যেখানে আত্মা মৃত্যুতে দেহ ত্যাগ করে।

## বিবরণ

সহস্রারকে বিভিন্ন রঙের ১,০০০ পাপড়ি সহ পদ্মফুল হিসাবে বর্ণনা করা হয়েছে। এগুলি ২০টি স্তরে সাজানো হয়েছে, প্রতিটিতে প্রায় ৫০টি পাপড়ি রয়েছে। ফলত্বক্টি সোনালী এবং এর মধ্যে বৃত্তাকার চাঁদের অঞ্চল উজ্জ্বল ত্রিভুজ দিয়ে খোদাই করা আছে, যা ঊর্ধ্বমুখী বা নিম্নমুখী হতে পারে।
## কাজ
প্রায়শই হাজার-পাপড়িযুক্ত পদ্ম হিসাবে উল্লেখ করা হয়, এটিকে পদ্ধতির সবচেয়ে সূক্ষ্মচক্র বলা হয়, যা বিশুদ্ধ চেতনার সাথে সম্পর্কিত, এবং এই চক্র থেকেই অন্যান্য সমস্ত চক্র নির্গত হয়। যখন একজন যোগী তাদের কুণ্ডলিনী (চেতনার শক্তি) এই বিন্দু পর্যন্ত বাড়াতে সক্ষম হন, তখন নির্বিকল্প সমাধির অবস্থা অনুভূত হয়।
## অনুশীলন
সহস্রার চক্রের ব্যায়াম হল:
# শিরশাসন
# বৃক্ষসন
# খাতু প্রনাম
# ওঁ গাইছি
# ক্রিয়াযোগ

সহস্রার চক্রের উপর বিশেষ ধ্যানও রয়েছে।

## তথ্যসূত্র

বিষয়শ্রেণী:চক্র
বিষয়শ্রেণী:হিন্দু তন্ত্র
বিষয়শ্রেণী:নবযুগ
বিষয়শ্রেণী:আধ্যাত্মিক অনুশীলন
বিষয়শ্রেণী:তান্ত্রিক অনুশীলন
বিষয়শ্রেণী:ধর্মীয় আচরণ ও অভিজ্ঞতা
বিষয়শ্রেণী:যোগ
মুলাধার

**মুলাধার** () বা **মূলচক্র** হিন্দু তান্ত্রিক ঐতিহ্য অনুসারে সাতটি প্রাথমিক চক্রের মধ্যে একটি। এটি চারটি পাপড়ি এবং গোলাপী বা লাল রঙের পদ্ম দ্বারা প্রতীকী। বিশ্বাস করা হয় যে মুলাধার হিন্দু দেবতা গণপতির সূক্ষ্ম আবাস।

মুলাধারকে "শক্তি দেহের" ভিত্তি হিসাবে বিবেচনা করা হয়। যোগ পদ্ধতি এই চক্রকে স্থিতিশীল করার প্রতি জোর দেয়। কুণ্ডলিনী জাগরণ এখানে শুরু হয়। এটি "লাল বিন্দু" বা সূক্ষ্ম ফোঁটার আসন হিসাবেও পরিচিত, যা মাথার "সাদা বিন্দু" পর্যন্ত উঠে নারী ও পুরুষালি শক্তি, শক্তি ও শিবকে একত্রিত করে।

## তথ্যসূত্র

## বহিঃসংযোগ
* Description of Muladhara Chakra from Kheper.net
* Sahaja Yoga description of Muladhara Chakra https://web.archive.org/web/20130410192635/http://www.sahajayoga.org.au/2007/12/17/sahaja-yoga-energy-centres-mooladhara-chakra/
* Muladhara Chakra Meaning and Balancing Techniques
* Root Chakra Activation Techniques 
* Root Chakra Activation Techniques 
* Mūlādhāra Chakra Complete Description

বিষয়শ্রেণী:চক্র
বিষয়শ্রেণী:হিন্দু তন্ত্র
বিষয়শ্রেণী:নবযুগ
বিষয়শ্রেণী:আধ্যাত্মিক অনুশীলন
বিষয়শ্রেণী:তান্ত্রিক অনুশীলন
বিষয়শ্রেণী:ধর্মীয় আচরণ ও অভিজ্ঞতা
বিষয়শ্রেণী:যোগ
শারজাহ স্টেডিয়াম (ফুটবল)

**শারজাহ স্টেডিয়াম** () শারজাহ, সংযুক্ত আরব আমিরাতের একটি বহুমুখী স্টেডিয়াম। এটি বর্তমানে বেশিরভাগ ফুটবল ম্যাচের জন্য ব্যবহৃত হয় এবং এটি শারজাহ এফসির হোম ভেন্যু। স্টেডিয়ামটির ধারণক্ষমতা ১৮,০০০।

## ২০১৯ এএফসি এশিয়ান কাপ
শারজাহ স্টেডিয়ামে ২০১৯ এএফসি এশিয়ান কাপ এর ছয়টি খেলার আয়োজন করা হয়েছে, যার মধ্যে এশিয়ান পাওয়ারহাউস জাপান বনাম সৌদি আরবের মধ্যকার শেষ ১৬ ম্যাচ রয়েছে।

## তথ্যসূত্র

বিষয়শ্রেণী:সংযুক্ত আরব আমিরাতের ফুটবল মাঠ
বিষয়শ্রেণী:সংযুক্ত আরব আমিরাতের বহুমুখী স্টেডিয়াম
বিষয়শ্রেণী:শারজাহ (শহর) খেলাধুলা
আলফা হেলিক্স

থাম্ব| প্রোটিন ক্র্যামবিনে একটি আলফা হেলিক্সের ত্রিমাত্রিক গঠন
একটি **আলফা হেলিক্স** (বা **α-হেলিক্স**) হল একটি প্রোটিনের অ্যামিনো অ্যাসিডের একটি ক্রম যা একটি কুণ্ডলীতে (একটি হেলিক্স) পেঁচানো হয়।

আলফা হেলিক্স প্রোটিনের গৌণ কাঠামোর মধ্যে সবচেয়ে সাধারণ কাঠামোগত বিন্যাস। এটি স্থানীয় কাঠামোর সবচেয়ে চরম ধরনের এক প্রকার, এবং অ্যামিনো অ্যাসিডের ক্রম থেকে এই স্থানীয় কাঠামো সহজেই অনুমান করা যায়।

আলফা হেলিক্স একটি ডান-হাতী-হেলিক্স কনফরমেশন যাতে মেরুদণ্ডতে থাকা প্রতিটি N−H গ্রুপের হাইড্রোজেন প্রোটিন সিকোয়েন্সের চারটি রেসিডু আগের অ্যামিনো অ্যাসিডের C=O গ্রুপের সাথে হাইড্রোজেন বন্ধনে যুক্ত থাকে ।

## অন্য নাম
আলফা হেলিক্সকে সাধারণত বলা হয়:
* পলিং-কোরি-ব্র্যানসন α-হেলিক্স (তিনজন বিজ্ঞানীর নাম থেকে যারা এর গঠন বর্ণনা করেছেন)।
* ৩.৬১৩-হেলিক্স কারণ একটি বলয়ে ৩.৬টি অ্যামিনো অ্যাসিড থাকে এবং প্রতি হেলিকাল টার্নে গড়ে ১৩টি অবশিষ্টাংশ থাকে, ১৩টি পরমাণু হাইড্রোজেন বন্ড দ্বারা গঠিত বলয়ের সাথে জড়িত থাকে।

## তথ্যসূত্র